5.1.

Sõidukid peavad vastavalt oma märgistusele vastama allpool nimetatud sätetele pöördel esitatud tabeli viidete kohaselt ( 3 ). Käesoleva eeskirja kohaldamisel vastavad MEMU sõidukid EX/III sõidukite suhtes kohaldatavatele nõuetele. Sõidukid, mis on 04-seeria muudatustega muudetud käesoleva eeskirja alusel saanud tüübikinnituse kui EX/III sõidukite nõuetele vastavad sõidukid, loetakse vastavaks MEMU sõidukite suhtes esitatud nõuetele. 5.1.1. ELEKTRISEADMED 5.1.1.1. Üldsätted Juhtmestik tervikuna peab vastama vähemalt allpool nimetatud sätetele kooskõlas punktis 5.1 nimetatud tabeliga. 5.1.1.2. Elektrijuhtmed 5.1.1.2.1. Juhtmed peavad olema piisavalt suure ristlõikega, et vältida ülekuumenemist. Samuti peavad juhtmed olema nõuetekohaselt isoleeritud. Kõigil vooluringidel peavad olema sulavkaitsmed või automaatkatkestid, välja arvatud allpool nimetatud vooluringid: — akust mootori külmalt käivitamise ja seiskamise süsteemini; — akust generaatorini; — generaatorist sulavkaitsme- või automaatkatkesti karbini; — akust käivitini; — akust aeglusti juhtimissüsteemi karbini, juhul kui süsteem on elektriline või elektromagnetiline; — akust tugitelje elektrilise tõsteseadmeni. Eespool nimetatud kaitsmeteta vooluringid peavad olema võimalikult lühikesed.



SÕIDUKI MÄRGISTUS (vastavalt ARD punktile 9.1) TEHNILISED SÄTTED EX/II EX/III AT FL OX Elektriseadmed 5.1.1.2. Elektrijuhtmed X X X X 5.1.1.3. Aku pealüliti X X 5.1.1.3.1. X X 5.1.1.3.2. X X 5.1.1.3.3. X 5.1.1.3.4. X X 5.1.1.4. Aku X X X 5.1.1.5. Püsivalt pingestatud vooluringid X X 5.1.1.5.1. X 5.1.1.5.2. X 5.1.1.6. Elektriseadmed kabiini taga X X 5.1.2. Tuleohutus 5.1.2.2. Juhikabiin X 5.1.2.3. Kütusepaagid X X X X 5.1.2.4. Mootor X X X X 5.1.2.5. Heitgaasisüsteem X X X 5.1.2.6. Aeglustisüsteem X X X X 5.1.2.7. Lisakütteseadmed 5.1.2.7.1. X X X X X 5.1.3. Pidurid 5.1.3.1. Pidurid X X X X 5.1.3.2. Pidurid X 5.1.4. Kiiruspiirik X X X X X 5.1.5. Haakeseadised X X 5.1.1.2.2. Juhtmed peavad olema kindlalt kinnitatud ja paigaldatud nii, et nad oleksid piisavalt kaitstud mehaaniliste löökide ja kuumuse eest. 5.1.1.3. Aku pealüliti 5.1.1.3.1. Vooluringide katkestamise lüliti peab paiknema akule nii lähedal kui võimalik. Kui kasutatakse ühepooluselist lülitit, peab see paiknema toitejuhtmel mitte maandusjuhtmel. 5.1.1.3.2. Juhtimisseade, mis võimaldab lüliti abil vooluringe lahutada ja ühendada, peab olema paigaldatud juhiruumi. Nimetatud seade peab olema juhile kergesti kättesaadav ja silmatorkavalt märgistatud. See peab olema kaitstud tahtmatu kasutamise eest kas kaitsekattega, mitmekordse lülitiga või muul sobival moel. Lisajuhtimisseadmeid tohib paigaldada tingimusel, et need on silmatorkavalt märgistatud ning tahtmatu käivitamise eest kaitstud. Kui juhtimisseade(seadmed) töötavad elektril, peab juhtimisseadme(seadmete) vooluring vastama punkti 5.1.1.5. nõuetele. 5.1.1.3.3. Lüliti peab mahtuma karpi, mille kaitseaste IP65 vastab IEC standardile 529. 5.1.1.3.4. Lüliti juhtmete ühendused peavad omama kaitseastet IP54. See pole nõutav, kui nimetatud ühendused paiknevad kere sees, milleks võib olla aku kast. Sellisel juhul piisab, kui kaitsta juhtmeühendusi lühise eest näiteks kummiotsikute abil. 5.1.1.4. Aku Akuklemmid peavad olema elektriliselt isoleeritud või kaetud isoleeriva akukasti kaanega. Kui akud ei paikne mootoriruumi katte all, siis peavad nad olema ventileeritud kastis. 5.1.1.5. Püsivalt pingestatud vooluringid 5.1.1.5.1. Elektriseadmete osad, sh toitejuhtmed, mis jäävad pingestatuteks aku pealüliti avatud asendis, peavad olema kõlblikud kasutamiseks ohutsoonis. Need seadmed peavad vastama standardi IEC 60079 ( 4 ) osade 0 ja 14 nõuetele ning võimalusel ka standardi IEC ( 5 ) osade 1, 2, 5, 6, 7, 11, 15 või 18 täiendavatele nõuetele. Standardi IEC 60079 osa 14 kohaldamisel tuleb rakendada järgmist liigitust: Püsielektriseadmed, kaasa arvatud juhtmed, mille puhul punktide 5.1.1.3 ja 5.1.1.4 ettekirjutused ei kehti, peavad vastama tsoonis 1 rakenduvatele nõuetele seadmete osas tervikuna või tsoonis 2 rakenduvatele nõuetele juhikabiinis paiknevate elektriseadmete osas. Seadmed peavad vastama plahvatusohtlike ainete rühma IIC ja temperatuuriklassi T6 puhul rakendatavatele nõuetele. Püsivalt pingestatud vooluringide toitejuhtmed peavad vastama kas IEC 60079 osa 7 („Suurem ohutus”) nõuetele ja olema kaitstud kas kaitsekorgi või automaatse kaitselülitiga, mis paikneb vooluallikale nii lähedal kui võimalik, või olema sädemeohutute seadmete korral kaitstud vooluallikale võimalikult lähedal paikneva kaitsepiirdega. Siiski ei tohi püsielektriseadmetel, mis paiknevad keskkonnas, kus seal asuva mitteelektrilise aine tekitatud temperatuur ületab temperatuuripiiri T6, olla madalam temperatuuriklass kui T4. 5.1.1.5.2. Aku pealülitist lähtuvad juhtmed, mis viivad elektriseadmeni, mis peab jääma pinge alla, kui aku pealüliti on avatud asendis, peavad olema nõuetekohaselt kaitstud ülekuumenemise vastu, näiteks kaitsme, kaitselüliti või mõne muu turvaelemendiga (voolupiirik). 5.1.1.6. Juhikabiini taha paigaldatud elektriseadmete suhtes kohaldatavad sätted Kõik seadmed peavad olema välja töötatud, toodetud ja kaitstud nii, et sõiduki tavakasutuse korral ei tekiks tulekahju ega lühiühendust ning et avarii või deformeerumise korral oleks vastav oht minimaalne. Eriti olulised on: 5.1.1.6.1. Elektrijuhtmed Juhikabiini taga asuvaid juhtmeid tuleb kaitsta põrutuste, hõõrdumise ja kulumise eest tavakasutustingimustes. Näited sobivatest kaitseabinõudest on esitatud joonistel 1–4. Blokeerimatu pidurisüsteemi juhtmed ei vaja täiendavat kaitset. Joonis 1 Joonis 2 Joonis 3 Joonis 4 5.1.1.6.2. Valgustus Kasutada ei tohi keermestatud sokliga hõõglampe. ▼M1 5.1.1.6.3. Elektriühendused Mootorsõiduki ja haagise vaheliste elektriühenduste kaitseaste peab olema IP54 vastavalt IEC standardile 529 ning olema kavandatud nii, et ei toimuks juhuslikku ühenduse katkemist. Ühendused peavad vastama kas ISO standardile 12098:2004 või 7638:2003. ▼B 5.1.2. Tuleohutus 5.1.2.1. Üldsätted Siin ja edaspidi esitatud tehnilisi nõudeid kohaldatakse vastavalt punktis 5.1 esitatud tabelile. 5.1.2.2. Kabiin Juhul, kui kabiin pole valmistatud raskesti süttivatest materjalidest, tuleb kabiini taha paigutada metallist või muust sobivast materjalist kilp, mille laius oleks võrdne paagi laiusega. Kõik aknad kabiini tagaseinas või kilbis peavad olema hermeetiliselt suletud, tulekindlast turvaklaasist ja süttimiskindlate raamidega. Paagi ja kabiini või kilbi vahele peab jääma vähemalt 15 cm vaba ruumi. 5.1.2.3. Kütusepaagid Sõiduki kütusepaagid peavad vastama allpool esitatud nõuetele: 5.1.2.3.1. lekke korral peab kütus voolama otse maapinnale, puutumata kokku sõiduki või veose kuumenenud osadega; 5.1.2.3.2. kütusepaagid peavad olema varustatud leeke kustutava seadmega, mis sobitub kütusepaagi avausse, või seadmega, mis hoiab kütusepaagi avause hermeetiliselt suletuna. 5.1.2.4. Mootor Mootor ja selle paigutus peavad võimaldama vältida kuumenemisest või süttimisest tuleneva ülekoormuse ohtu. EX/II, EX/III ja MEMU sõidukite puhul peab mootor olema survesüütega. 5.1.2.5. Heitgaasisüsteem Summuti ja väljalasketorud peavad olema kaitstud või suunatud nii, et vältida kuumenemisest või süttimisest tuleneva ülekoormuse ohtu. Heitgaasisüsteemi osad, mis asuvad otse (diisel)kütusepaagi all, peavad asuma kütusepaagist vähemalt 100 mm kaugusel või olema eraldatud kuumuskindla vaheseinaga. EX/II, EX/III ja MEMU sõidukite heitgaasisüsteem peab olema kavandatud ja paigutatud nii, et ülekuumenemine ei kujuta endast koormale ohtu ega tõstaks veoseruumi temperatuuri üle 80 °C ( 6 ). 5.1.2.6. Sõiduki aeglustisüsteem Kõrge temperatuuriga ning juhikabiini tagumise seina taha paigutatud aeglustisüsteemiga sõidukid peavad olema varustatud soojusisolatsiooniga, mis on tugevalt kinnitatud seadme ja tsisterni või koorma vahele nii, et see väldiks paagi või koorma mis tahes ülekuumenemist. Lisaks peab selline isolatsioon kaitsma seadet veetava aine lekete suhtes. Rahuldavaks peetakse näiteks kahekordse seinaga katet. 5.1.2.7. Lisakütteseadmed 5.1.2.7.1. Lisakütteseadmed peavad vastama Euroopa Majanduskomisjoni eeskirja nr 122 (sealhulgas 9. lisa nõuded) tehnilistele nõuetele, arvestades selles tehtud muudatusi ja vastavalt määratud rakendamiskuupäevadele. 5.1.3. Pidurid Sõidukid, mille puhul kehtivad ADR-kokkuleppe marginaali 10 221 nõuded peavad vastama kõikidele eeskirja nr 13 nõuetele (sealhulgas 5. lisa nõuded), arvestades selles tehtud muudatusi ja vastavalt määratud rakendamiskuupäevadele. 5.1.3.1. Koodidega EX/III, AT, FL, OX ja MEMU varustatud sõidukid peavad vastama eeskirja nr 13 asjaomasele nõuetele, sealhulgas 5. lisa nõuetele. 5.1.3.2. Koodiga EX/II varustatud sõidukid peavad vastama eeskirja nr 13 asjaomastele nõuetele. 5. lisa nõudeid seejuures ei kohaldata. 5.1.4. Kiiruspiirik N2- ja N3-kategooria mootorsõidukid peavad olema varustatud kiiruspiirikuga vastavalt eeskirja nr 89 tehnilistele nõuetele, arvestades sellesse tehtud muudatusi. Kiiruspiirik peab olema seadistatud nii, et kiirus ei saaks tõusta üle 90 km/h, võttes arvesse seadme tehnilisi andmeid. 5.1.5. Haakeseadised Haagise kinnitusseadmed peavad vastama eeskirja nr 55 tehnilistele nõuetele, arvestades selles tehtud muudatusi ja vastavalt määratud rakendamiskuupäevadele.